**Decizia etapei de încadrare**

Nr. Draft din 28.03.2019

Ca urmare a solicitării de emitere a acordului de mediu adresate de **SIMMA FUTAR S.R.L.**, cu sediul în com. Zetea, str. Principală nr.1280, judeţul Harghita, înregistrată la Agenţia pentru Protecţia Mediului Harghita cu nr. 8700 din 03.12.2018 și completată la nr. 1732/19.02.2019,2705/15.03.2019, nr. 3049/25.03.2019 în baza:

* Legii nr. 292 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de 26.03.2019, că proiectul „**Extinderea carierei de piatră**” propus a fi amplasat în jud. Harghita, com. Zetea fn - nu se supune evaluării impactului asupra mediului.

Justificarea prezentei decizii:

**I. Motivele pe baza cărora s-a stabilit neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, anexa nr. 2, pct. 13 lit. a)- Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului coroborate cu pct. 2 lit.a) cariere, exploatări miniere de suprafaţă şi de extracţie a turbei, altele decât cele prevăzute în anexa **nr. 1**;;

b) Justificarea potrivit criteriilor prevăzute în anexa nr. 3;

**1. Caracteristicile proiectelor**

**a) dimensiunea şi concepţia întregului proiect:**

Perimetrul de exploatare existent se situeaza in depresiunea submontana Bradesti-Zetea, la o altitudine cuprinsa intre 560-570 m, pe versantul drept al vaii raului Tarnava-Mare, la cca. 1,5 km nord de com. Zetea.

Se propune extinderea carierei existente cu o suprafata de 3000 mp, astfel suprafata totala a perimetrului de exploatare ajungand la 4600 mp.

Accesul in continuare se va realiza prin DJ 138 si drum de exploatare. Accesul in perimetrul de exploatare va fi asigurat printr-un drum de acces, amenajat pe masura avansarii extractiei, asigurand legatura cu fiecare treapta de exploatare .

Perimetrul de exploatare extins are suprafata de 4600 mp si este delimitat prin 7 puncte de contur, semnalizate prin bornele cu urmatoarele coordonate in sistemul Stereo”70:

|  |  |  |
| --- | --- | --- |
| **Pct.** | **X** | **Y** |
| 1 | 546 275 | 529 438 |
| 2 | 546 175 | 529 597 |
| 3 | 546 175 | 529 560 |
| 4 | 546 169 | 529 531 |
| 5 | 546 182 | 529 512 |
| 6 | 546 208 | 529 488 |
| 7 | 546 225 | 529 464 |

Se propune exploatarea in continuare unui volum de 7000 mc roca utila. Extractia se va realiza in cariera, cu trepte de exploatare drepte, descendente, dezvoltate pe directia generala de nord-vest/sud-est. La limita perimetrului se vor lasa pilieri de protectie cu unghi de taluz de max.700 si cu latimea bermelor de lucru de 3m. Consistenta utilului permite executarea lucrarilor de dislocare mecanizat, cu buldozerul si excavatorul, fara puscari.

Transportul utilului extras se va realiza cu autobasculante.

In urma exploatarii utilului nu va rezulta material steril, volumul de roca dislocat se valorifica integral.

Materialul excavat pe de o parte va fi valorificat in stare bruta, adica va fi transportat direct la diversi beneficiari din zona, care vor utiliza la lucrari de constructii, pentru producerea de sorturi de nisip si pietris spalat, in intretinerea drumurilor nemodernizate si ca material de umplutura pentru fundatii. Pe de alta parte va fi prelucrat prin sortare si concasare (refuzul rezultat la statia de sortare, obtinandu-se piatra sparta sort 0-63) in cadrul carierei existente si valorificat sub forma de nisip si pietris sortat, respectiv piatra sparta.

Sortarea, respectiv concasarea se va realiza cu urmatoarele utilaje mobile, inchiriate:

* ciur vibrator cu site, capacitate 10 mc/h, functionand pe motorina,
* concasor, capacitate 43 to/h, functionand pe motorina,
* transportor cu bandă.

Se va prelucra cca. 600 mc/luna balast, rezultand urmatoarele sorturi de agregate:

Pentru executarea lucrarilor de exploatare si transportul substantei minerale utile, sociatatea are in dotare utilajele si mijloacele de transport specifice activitatii si este autorizata sa-si desfasoara asemenea activitati. Dotarile tehnice din proprietate sunt:

* + - 1 buc. excavator pe senile, tip TAKEUCHI,
    - 1 buc. excavator pe pneuri, tip ATLAS
    - 1 buc. incarcator frontal, tip LIEBHER
    - 1 buc. buldoexcavator , tip CATER PILAR
    - 3 buc. autobasculante, tip VOLVO de 22 to, MERCEDES de 16 to si MANN de 22 to

In timpul exploatarii, apa potabila pentru lucraratori va fi asigurata sub forma imbuteliata, iar pentru nevoile igienico-sanitare va fi asigurat un EURO WC cu rezervor de apa si chiuveta, iar apa va fi adusa din reteaua de apa a localitatii Zetea.

**b) cumularea cu alte proiecte existente şi/sau aprobate:-**Efectul proiectului se cumulează cu activitatea de exploatare existentă pe o suprafață de 1600 mp;

**c) utilizarea resurselor naturale, în special a solului, a terenurilor, a apei şi a biodiversităţii:** În cadrul lucrărilor de pregătire a exploatării vor fi efectuate lucrări de descopertare, solul vegetal îndepărtat va fi depozitat separat, pe o platformă special amenajată și va fi folosit la refacerea suprafețelor afectate.

Expolatarea se va face astfel încât să nu fie afectată stabilitatea taluzurilor formate.

În final pe măsura opririi exploatării se va trece la recultivarea carierei prin acoperirea suprafețelor orizontale cu solul vegetal, însămânțarea suprafețelor orizontale, vetrei carierei și ale taluzurilor cu semințe de ierburi perene.

**d) cantitatea şi tipurile de deşeuri generate/gestionate**:

Din procesul de exploatare nu rezulta deseu tehnologic (steril), materialul excavat este valorificat integral prin vanzare ca atare sau dupa prelucrare prin sortare si concasare in cadrul perimetrului de exploatare,

*Piesele de schimb uzate* care eventual trebuie schimbate la utilaje vor fi aduse la punctul de lucru, Zetea nr, 1326/A si valorificate la unitati autorizate pentru colectare.

Uleiurile uzate din utilajele de exploatare nu vor fi schimbate in cadrul perimetrului, in caz ca va fi necesara, ele se vor deplasa la unitate specializata pentru efectuarea schimbului de ulei.

*Deseurile municipal amestecate* generate vor fi colectate in saci de PE, care dupa umplere va fi adus la sediu si preluat periodic de catre unitatea de salubrizare a localitatii.

**e) poluarea şi alte efecte negative:**

***-Emisii în aer*:** Asupra calitatii aerului exploatarea masei miniere se manifesta prin emanatii de pulberi produse de utilajele de exploatare, respectiv prin emisii de gaze de esapament de la utilajele de exploatare, de prelucrare si de la mijloacele de transport.

Cantitatea de poluanți emise de utilajele de exploatare in timpul functionarii va fi sub valorile admise de normele in vigoare

Un alt factor care poate conduce la afectarea calitatii aerului este emisia de pulberi rezultat ca urmare a exploatarii si manipularii balastului brut.

Cantitatea de pulberi rezultata in urma acitivitatii se va incadra in limitele admise de normele in vigoare

***-Emisii în apă*** In zona perimetrului de exploatare cursul de apa mai importanat este raul Tarnava-Mare. Orizontul acviferului freatic se afla sub cota inferioara a exploatarii, datorita permeabilitatii rocilor apele meteorice se pot infiltra in depozitele slab cimentate sau necoezive.

Activitatea de exploatare si prelucrare nu necesita utilizarea apei și nu generează apă uzată.

In timpul exploatarii apa potabila pentru angajatii lucratori se va asigura sub forma imbuteliata, iar pentru nevoile igienico-sanitare va fi asigurata EURO WC cu chiuveta si apa (inchiriat), care periodic va fi vidanjat si curatat de catre firma specializata (MAXI BOX MIXT SRL Zetea), pe baza contractului incheiat in acest sens.

***-Zgomot*** Utilajele de exploatare si de prelucrare, mijloacele de transport utilizate fiind relativ noi si de marca, nu produc zgomot care sa afecteze mediul.

In vecinatatea perimetrului de exploatare exista numai fanete si drumul de exploatare, iar localitatea cea mai apropiata, Zetea, se afla la cca. 1.5 km de partea sud-vestica a perimetrului.

**f) riscurile de accidente majore** şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: Cantitatea de poluanți emise de utilajele de exploatare in timpul functionarii va fi sub valorile admise de normele in vigoare

**g) riscurile pentru sănătatea umană**: Având în vedere că localitatea Zetea se situează la o distanță de cc. 1,5 km, activitatea nu va crea disconfort pentru locuitorii comunei

**2. Amplasarea proiectelor**

Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce priveşte:

**a) utilizarea actuală şi aprobată a terenurilor**: terenul studiat este situat in intravilanul comunei Zetea folosința actuală: arabil în intravilan conform cu Certificatul de Urbanism nr. 71 din 07.05.2018 emis de Comuna Zetea.

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia**: nu este cazul;

**c) capacitatea de absorbţie a mediului natural**, acordându-se o atenţie specială următoarelor zone:

1. zone umede, zone riverane, guri ale râurilor: nu este cazul;

2. zone costiere şi mediul marin: nu este cazul;

3. zonele montane şi forestiere: nu este cazul;

4. arii naturale protejate de interes naţional, comunitar, internaţional: nu este cazul;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: Amplasamentul proiectului nu se situează în interiorul sau în vecinătatea ariilor naturale protejate declarate prin acte normative în vigoare. Cea mai apropiată arie naturală protejată : aria de protecţie specială avifaunistică ROSPA 0034 *Depresiunea şi Munţii Ciucului* se situează la o distanţă de cca. 8600 m de la cea mai apropiată componentă a proiectului.

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;

7. zonele cu o densitate mare a populaţiei: nu este cazul;

8. peisaje şi situri importante din punct de vedere istoric, cultural sau arheologic: nu este cazul.

**3. Tipurile şi caracteristicile impactului potenţial**

Efectele semnificative pe care le pot avea proiectele asupra mediului trebuie analizate în raport cu criteriile stabilite la pct. 1 şi 2, având în vedere impactul proiectului asupra factorilor prevăzuţi la art. 7 alin. (2) din prezenta lege, şi ţinând seama de:

a) importanţa şi extinderea spaţială a impactului - o parte a intravilanul comunei Zetea

b) natura impactului: impact redus;

c) natura transfrontalieră a impactului: nu este cazul;

d) intensitatea şi complexitatea impactului:

*-*în perioada realizării proiectului*: pot rezulta pulberi în suspensie, datorate activităţii de transport generând impact temporar şi nesemnificativ,*

*-*în perioada funcţionării*: pot rezulta pulberi sedimentabile, pulberi în suspensie şi zgomot generând impact temporar şi nesemnificativ*

*-*în perioada încetării activităţii*: nu vor exista deşeuri periculoase care să prezinte impact asupra mediului. La încetarea activităţii refacerea mediului se va realiza conform Proiectului tehnic de refacere a mediului anexat documentației.*

e) probabilitatea impactului: redusă;

f) debutul, durata, frecvenţa şi reversibilitatea preconizate ale impactului: *degradarea solului şi a vegetaţiei are loc temporar, în timpul funcţionării carierei, impactul proiectului asupra solului şi vegetaţiei este reversibil prin realizarea lucrărilor de refacere a mediului după încetarea activităţii, prevăzute de proiect. Impactul proiectului asupra morfologiei zonei este remanent, dar nesemnificativ.*

g) cumularea impactului cu impactul altor proiecte existente şi/sau aprobate: nu este cazul;

h) posibilitatea de reducere efectivă a impactului: minimă prin manipularea atentă a materialelor folosite, a deşeurilor a substanțelor periculoase (motorină, ulei) şi prin exploatarea corespunzătoare a utilajelor și echipamentelor

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a

Guvernului nr. 57/2007 privind regimul ariilor naturale protejate, conservarea

habitatelor naturale, a florei şi faunei sălbatice, cu modificările şi completările

ulterioare, amplasamentul acestuia fiind situat în afara ariilor naturale protejate si a siturilor Natura 2000;

**Condiţiile de realizare a proiectului:**

a)Respectarea prevederilor Avizului de gospodărire a apelor nr.36/14.03.2019 emis de ABA Mureș

b)Respectarea prevederilor impuse de H.G. nr. 1373/2008 privind reglementarea furnizării şi transportului rutier de bunuri divizibile pe drumurile publice din România.

c)Respectarea prevederilor Ordinului comun al Ministerului Mediului și Ministerul Economiei nr. 202/2881/2013 pentru aprobarea Instrucţiunilor tehnice privind aplicarea şi urmărirea măsurilor stabilite în 0planul de refacere a mediului în planul de gestionare a deșeurilor extractive şi în proiectul ethnic de refacere a mediului, precum şi modul de operare cu garanţia financiară pentru refacerea mediului afectat de activităţile miniere.

d)Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor

e)Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

f) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

g)Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

h)Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare,

i)La finalizarea investiției aveți obligația de a solicita revizuirea Autorizației de mediu nr.97/09.07.2015 emisă de APM Harghita.

.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Prezenta decizie poate fi contestată în conformitate cu prevederile Legii nr. 292 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

Ing. BOTH Enikő MIHÁLY István